హరూన్ యూసుఫ్

హరూన్ యూసుఫ్ (జననం 6 మార్చి 1958) ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు బల్లిమారన్ శాసనసభ నియోజకవర్గం నుండి ఐదుసార్లు ఎమ్మెల్యేగా ఎన్నికై మంత్రిగా పని చేశాడు.
రాజకీయ జీవితం
హారూన్ యూసుఫ్  1979 నుండి 1983 వరకు విద్యార్థి రాజకీయాల్లో చురుగ్గా పాల్గొని భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి 1988లో ఢిల్లీ ప్రదేశ్ యువజన కాంగ్రెస్ కార్యదర్శిగా, యాంటీ-నార్కోటిక్ సెల్ & ఆల్ ఇండియా యూత్ కాంగ్రెస్ విభాగానికి అధ్యక్షుడిగా, 1989లో ఆల్ ఇండియా యూత్ కాంగ్రెస్ విభాగానికి జాయింట్ సెక్రటరీగా నియమితులయ్యాడు. ఆయన 1993 ఢిల్లీ శాసనసభ ఎన్నికలలో బల్లిమారన్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి విశ్వంభర్ దత్ శర్మపై 1491 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికై ఢిల్లీ శాసనసభలో లైబ్రరీ కమిటీ సభ్యుడిగా (1994–1996),  ప్రశ్నలు & సూచన కమిటీ సభ్యుడిగా (1996–1998) పని చేశాడు.

హారూన్ యూసుఫ్ 1998 ఢిల్లీ శాసనసభ ఎన్నికలలో బల్లిమారన్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి విశ్వంభర్ దత్ శర్మపై 23,843 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికై ఢిల్లీ శాసనసభలో పబ్లిక్ అకౌంట్స్ కమిటీ ఛైర్మన్‌గా (1999–2002), అసెంబ్లీ నియమాలు, లైబ్రరీ కమిటీ సభ్యుడిగా (1999–2002) పని చేశాడు. ఆయన 1989లో ఆల్ ఇండియా యూత్ కాంగ్రెస్ విభాగానికి జాయింట్ సెక్రటరీగా, జిబి పంత్ హాస్పిటల్ అడ్వైజరీ కమిటీ ఛైర్మన్‌గా, 1999లో ఢిల్లీ వక్ఫ్ బోర్డుకు మొదటి అధ్యక్షుడిగా నియమితుడయ్యాడు. హారూన్ యూసుఫ్ 2001 నుండి 2003 వరకు షీలా దీక్షిత్ మంత్రివర్గంలో ఆహార, పౌర సరఫరాల శాఖ, పరిశ్రమల శాఖ మంత్రిగా పని చేశాడు.

హారూన్ యూసుఫ్ 2003 ఢిల్లీ శాసనసభ ఎన్నికలలో బల్లిమారన్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి సతీష్ చంద్ జైన్ పై 22,591 ఓట్ల మెజారిటీతో గెలిచి వరుసగా మూడోసారి ఎమ్మెల్యేగా ఎన్నికై  2003 నుండి 2008 వరకు షీలా దీక్షిత్ మంత్రివర్గంలో విద్యుత్, రవాణా శాఖ మంత్రిగా పని చేశాడు. ఆయన 2008 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి మోతీ లాల్ సోధిపై 6,237 ఓట్ల మెజారిటీతో గెలిచి వరుసగా నాల్గొవసారి ఎమ్మెల్యేగా ఎన్నికై 2008 నుండి 2013 వరకు షీలా దీక్షిత్ మంత్రివర్గంలో ఆహార & పౌర సరఫరాలు, పరిశ్రమల శాఖ మంత్రిగా పని చేశాడు.

హారూన్ యూసుఫ్ 2013 ఢిల్లీ శాసనసభ ఎన్నికలలో బల్లిమారన్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి మోతీ లాల్ సోధిపై 8093 ఓట్ల మెజారిటీతో గెలిచి ఐదవసారి ఎమ్మెల్యేగా ఎన్నికైయ్యాడు. ఆయన 2015లో ఐఎన్‌సీ అభ్యర్థిగా పోటీ చేసి 13205 ఓట్లతో మూడోస్థానంలో, 2020లో ఐఎన్‌సీ అభ్యర్థిగా పోటీ చేసి 4802 ఓట్లతో మూడోస్థానంలో,  2025 ఢిల్లీ శాసనసభ ఎన్నికలలో ఐఎన్‌సీ అభ్యర్థిగా పోటీ చేసి13,059 ఓట్లతో మూడోస్థానంలో నిలిచాడు.   
 మూలాలు 

వర్గం:1958 జననాలు
వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:భారత జాతీయ కాంగ్రెస్ నాయకులు